**KISKŐRÖS VÁROS KÉPVISELŐ-TESTÜLETE**

4/2023. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2023. január 25-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Gmoser István, Horváth János, Nikléczi Gábor, Pethő Attila, Pohankovics András, Szedmák Tamás, Szlovák Pál, Ungvári Ferenc képviselők (10 fő)

dr. Turán Csaba jegyző

Chudi Barbara jegyzőkönyvvezető

**Távolt maradt:** Kudron Tamás, Markó Ferenc képviselők (2 fő)

**Meghívottként részt vett:** Csatlós Erzsébet a Kiskőrösi Óvodák igazgatója, dr. Kállayné Major Marina az Egészségügyi, Gyermekjóléti Szociális Intézmény igazgatója és Kovács Enikő a Kunság-Média Kft. ügyvezetője.

Aszódiné Nedró Éva, dr. Nagy Gabriella, Molnár Éva, Kutyifa Sándorné, Losoncziné Romfa Erika a Polgármesteri Hivatal munkatársai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően tájékoztatta a Képviselő-testületet az 5 millió forint értéket meghaladó kötelezettség-vállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat *Élhetőbb lakókörnyezet kialakítása Kiskőrösön című, TOP-4.3.1-15-BK1-2020-00009 azonosítószámú pályázat kapcsán ellátandó lakásfelújítási kivitelezési feladatok ellátására – Béke utca* tárgyában nettó 63.925.360,- Ft értékben kötött vállalkozási szerződést a MODUS Vivendi Kft-vel.
* Az Önkormányzat *Élhetőbb lakókörnyezet kialakítása Kiskőrösön című, TOP-4.3.1-15-BK1-2020-00009 azonosítószámú pályázat kapcsán ellátandó lakásfelújítási kivitelezési feladatok ellátására – Délibáb utca* tárgyában bruttó 79.025.848,- Ft értékben kötött vállalkozási szerződést a MODUS Vivendi Kft-vel.

Ezt követően a polgármester ismertette a napirendi javaslatot, melynek keretében kezdeményezte, hogy:

7. napirendi pontként sürgősséggel kerüljön felvételre a *„„RÓNASZÉKI FÜRDŐ - ELŐKÉSZÍTÉSI SZAKASZ” TÁRGYBAN KÖZBESZERZÉSI ELJÁRÁS LEZÁRÓ DÖNTÉS MEGHOZATALA ÉS ÚJ ELJÁRÁS ELINDÍTÁSÁRÓL SZÓLÓ DÖNTÉS”* tárgyú előterjesztés, valamint

9. napirendi pontként sürgősséggel kerüljön felvételre a *„KISKŐRÖS VÁROS TELEPÜLÉSRENDEZÉSI ESZKÖZEINEK EGYSZERŰSÍTETT ELJÁRÁS KERETÉBEN TÖRTÉNŐ MÓDOSÍTÁSÁT MEGHATÁROZÓ FŐÉPÍTÉSZI ÉS VÁROSTERVEZŐI FELJEGYZÉS JÓVÁHAGYÁSA”* tárgyú előterjesztés.

Kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal az alábbi napirendet fogadta el:

**N A P I R E N D:**

1. Tájékoztató a Képviselő-testület állandó bizottságai 2023. évi munkatervéről

**A tájékoztatót tartja:**A Képviselő-testület állandó bizottságainak elnökei

1. A 2022. évi költségvetés módosítása

**Előterjesztő:** Polgármester

**Előadó:** Költségvetési referens

1. A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

**Előterjesztő:** Polgármester

**Előadó:** Intézményüzemeltetési referens

1. Az Egészségügyi, Gyermekjóléti és Szociális Intézmény Bölcsődéjének 2023. évi nyári nyitva tartási rendjének jóváhagyása

**Előterjesztő:** Polgármester

**Előadó:** Intézményüzemeltetési referens

1. ÁLTALÁNOS ISKOLAI FELVÉTELI KÖRZETEK VÉLEMÉNYEZÉSE

**Előterjesztő:** Polgármester

**Előadó:** Intézményüzemeltetési referens

1. A KISKŐRÖSI ÓVODÁK SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

**Előterjesztő:** Polgármester

**Előadó:** Intézményüzemeltetési referens

1. „Rónaszéki Fürdő - előkészítési szakasz” tárgyban közbeszerzési eljárás LEZÁRÓ DÖNTÉS MEGHOZATALA ÉS ÚJ ELJÁRÁS elindításáról szóló döntés

**Előterjesztő:** Polgármester

**Előadó:** Pályázati és fejlesztési csoportvezető

1. A KISKŐRÖS, RÁKÓCZI F. UTCA 106. SZÁM ALATtI INGATLAN ÉRTÉKESÍTÉSRE TÖRTÉNŐ KIJELÖLÉSE

**Előterjesztő:** Polgármester

**Előadó:** Vagyongazdálkodási referens I.

1. KISKŐRÖS VÁROS TELEPÜLÉSRENDEZÉSI ESZKÖZEINEK EGYSZERŰSÍTETT ELJÁRÁS KERETÉBEN TÖRTÉNŐ MÓDOSÍTÁSÁT MEGHATÁROZÓ FŐÉPÍTÉSZI ÉS VÁROSTERVEZŐI FELJEGYZÉS JÓVÁHAGYÁSA

**Előterjesztő:** Polgármester

**Előadó:** Vagyongazdálkodási referens I.

1. LAKÁS BÉRBEADÁSA DR. MOHAMMAD PAKRAVAN RÉSZÉRE

**Előterjesztő:** Polgármester

**Előadó:** Szociális ügyintéző

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

Tájékoztató a Képviselő-testület állandó bizottságai 2023. évi munkatervéről

*(Írásos előterjesztés a jegyzőkönyvhöz mellékelve.)*

**A tájékoztatót tartja:** A Képviselő-testület állandó bizottságainak elnökei

**Domonyi László polgármester** elmondta, hogy az előterjesztésekkel együtt megküldésre kerültek az állandó bizottságok 2023. évre kidolgozott munkatervei is, amelyek a Képviselő-testület munkatervéhez illeszkednek és melyeket a bizottságok a bizottsági üléseiken elfogadtak.

A bizottságok elnökei nem kívántak szóbeli kiegészítést tenni.

1. **napirend**

A 2022. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:**Költségvetési referens

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy minden év januárjában szükséges módosítani az előző évi költségvetést azért, hogy a Magyar Államkincstárral a normatív állami támogatások tekintetében egyezőség legyen. Az egyeztetés telefonon megtörtént, ennek megfelelően kerültek átvezetésre az előirányzatok. A 2021-es évben az iparűzési adó mértékének csökkentése miatt bevétel csökkenés volt, melyhez 182.000.000 forint összegű állami támogatás érkezett. A támogatások összegének kiszámítása 2021-es évben terv adatok alapján készült el, a 2022-es évben a vállalkozók beszámolóinak benyújtása után már tényadatok álltak rendelkezésre. Ennek eredményeként Kiskőrös Város Önkormányzata további 44.000.000 forint összegű támogatást kapott. A 2021-es évben az iparűzési adó bevétel a kiegészítésekkel együtt 892.000.000 forint volt. A plusz állami támogatásokból tartalékképzés valósult meg közel 64.000.000 forint összegben, mely már a 2023-as közüzemi kiadások fedezetére került átcsoportosításra. A polgármesteri céltartalékból nyújtott támogatások is átvezetésre kerültek. Szóbeli kiegészítésként elmondta, hogy a kiküldött anyaghoz képest módosítás történt a 3. mellékletben. A bizottságok már a módosított előterjesztést tárgyalták.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a módosított rendelet-tervezet elfogadását javasolták.

**Domonyi László polgármester** elmondta, hogy nagy erőkkel történik a 2023-as évi költségvetés összeállítása. Majd jelezte, hogy a munkaterv szerint február 15. napjára tervezett képviselő-testületi ülés időpontja várhatóan 2022. február 22. napjára módosul.

További kérdés, hozzászólás nem volt, a polgármester szavazásra bocsátotta a módosított rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**1/2023. (….) önkormányzati rendelete**

**Kiskőrös Város 2022. évi költségvetéséről szóló 3/2022. (II. 24.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

A Kiskőrös Város 2022. évi költségvetéséről szóló 3/2022. (II. 24.) önkormányzati rendelet (a továbbiakban: Kr.) 3. § (1) bekezdés a)–d) pontja helyébe a következő rendelkezések lépnek:

*(A Képviselő-testület Kiskőrös Város 2022. évi költségvetésének)*

„*a)* költségvetési kiadások főösszegét: *5.560.886.729 forintban*

*b)* finanszírozási kiadásait: *1.172.405.487* forintban

*c)* költségvetési bevételi főösszegét: *3.861.905.128 forintban*

*d)* finanszírozási bevételit: *2.871.387.088* forintban”

*(állapítja meg.)*

**2. §**

A Kr. 6. § (2) bekezdése helyébe a következő rendelkezés lép:

„(2) *A céltartalékok összege 214.254.163 forint jelen rendelet 7. mellékletében meghatározott célonkénti bontásban.*”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

**4. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

1. **napirend**

A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Képviselő-testület 2014. májusában létrehozta a Kiskőrösi Települési Értéktár Bizottságot, amely a Szervezeti és Működési Szabályzata szerint évente két alkalommal, félévente beszámol a munkájáról a Képviselő-testületnek. Az elmúlt időszakban, a 2022-es év második felében is rendszeresen ülésezett a bizottság. Egyetlen javaslat érkezett be arra vonatkozóan, hogy egy gyűjtemény a Kiskőrösi Települési Értéktárba kerüljön, nevezetesen a Közép-Európa legnagyobb úthenger gyűjteménye megnevezésű nemzeti érték a kulturális örökség szakterület szerinti kategóriában. A javaslat a bizottság egyhangú szavazatával a Települési Értéktárba felvételre került.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**1/2023. sz. Képv. test. hat.**

A Kiskőrösi Települési Értéktár Bizottság beszámolója

**HATÁROZAT**

A Képviselő-testület a Kiskőrösi Települési Értéktár Bizottság 2022. évi második féléves tevékenységéről szóló beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet az 1/2023 sz. Képv. test. határozathoz*

**Beszámoló a Kiskőrösi Települési Értéktár Bizottság tevékenységéről**

Kiskőrös Város Képviselő-testülete 2014. május 28-án a 64/2014. számú Képviselő-testületi határozatával létrehozta a Kiskőrösi Települési Értéktárat és a Kiskőrösi Települési Értéktár Bizottságot (továbbiakban: Bizottság).

A Bizottság öt tagból áll:

* Turán István – elnök, történész
* Kispálné dr. Lucza Ilona – Országos Petőfi Sándor Társaság elnöke
* Turán Istvánné – nyugalmazott könyvtárigazgató,
* Szabó Márta - középiskolai tanár,
* Sipiczki Hajnalka – Kiskőrösi Polgármester Hivatal intézményüzemeltetési referense

A Bizottsághoz az elmúlt fél évben egy javaslat érkezett, mely a bizottsági tagok részére e-mailben kiküldésre került véleményezésre. A Bizottság 5 igen szavazattal az alábbi határozatot hozta. A Kiskőrösi Települési Értéktár Bizottság az 1/2022. (XII.29.) KÉBH számú határozatával

* **„Közép-Európa legnagyobb úthengergyűjteménye”** megnevezésű nemzeti értéket a kulturális örökség szakterület szerinti kategóriában nyilvántartásba vette a Kiskőrösi Települési Értéktárban.

**Kiskőrös, 2023. január 9.**

**Turán István sk.**

**elnök**

1. **napirend**

Az Egészségügyi, Gyermekjóléti és Szociális Intézmény Bölcsődéjének 2023. évi nyári nyitva tartási rendjének jóváhagyása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** köszöntötte az ülésen **dr. Kállayné Major Marinát, az Egészségügyi, Gyermekjóléti és Szociális Intézmény igazgatóját,** majdaz előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a gyermekek védelméről és a gyámügyi igazgatásról szóló törvény szerint a bölcsőde nyári nyitvatartási rendjét a fenntartó hagyja jóvá, egyeztetve az intézményvezetővel, valamint a szülőkkel. Ebben az évben az együttes megbeszélés alapján a várható zárva tartás időpontja 2023. július 31-től 2023. augusztus 11-ig tart. Ezen időszak alatt valósul meg a tisztasági festés, a takarítás és a berendezési tárgyak fertőtlenítése.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Dr. Kállayné Major Marina igazgató** nem kívánt szóbeli kiegészítést tenni.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**2/2023. sz. Képv. test. hat.**

Az Egészségügyi, Gyermekjóléti és Szociális Intézmény Bölcsődéjének 2023. évi nyári nyitva tartási rendjének jóváhagyása

**HATÁROZAT**

Kiskőrös Város Képviselő-testülete az Egészségügyi, Gyermekjóléti és Szociális Intézmény Bölcsődéjének nyári zárva tartási idejét – 2023. július 31 – 2023. augusztus 11. napjáig - jóváhagyja.

**Felelős:** polgármester

**Határidő:** azonnal

**5. napirend**

ÁLTALÁNOS ISKOLAI FELVÉTELI KÖRZETEK VÉLEMÉNYEZÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a nemzeti köznevelésről szóló törvény szerint a területileg illetékes tankerületi központ határozza meg az általános iskolák felvételi körzetét és teszi közzé azokat. A tankerületi központ az illetékességi területén kikéri a települési önkormányzatok ezzel kapcsolatos véleményét, egyetértését, esetleges körzethatár módosító javaslatát. Ebben az évben is a Kiskőrösi Tankerületi Központ megküldte az önkormányzat részére az érintett általános iskolák nevét, címét, OM azonosítóját. Továbbra is a Kiskőrösi Bem József Általános Iskola és a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium a két kijelölt intézmény.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**3/2023. sz. Képv. test. hat.**

Általános iskolai felvételi körzetek véleményezése

**HATÁROZAT**

A Képviselő-testület egyetért a 2023/2024. tanévre a Kiskőrösi Tankerületi Központ illetékességi területén a kötelező felvételt biztosító általános iskolák működési körzeteivel az alábbiak szerint:

OM 200955 Kiskőrösi Bem József Általános Iskola

6200 Kiskőrös, Vasvári Pál utca 2.

OM 201575 Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium

6200 Kiskőrös, Petőfi Sándor út 7.

**Felelős:** polgármester

**Határidő:** azonnal

1. **napirend**

A KISKŐRÖSI ÓVODÁK SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** köszöntötte az ülésen **Csatlós Erzsébetet, a Kiskőrösi Óvodák igazgatóját,** majdaz előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrösi Óvodák Szervezeti és Működési Szabályzatának (a továbbiakban: SZMSZ) átdolgozása, módosítása az elmúlt időszakban több jogszabályi hivatkozás változása miatt indokolttá vált. Az SZMSZ módosításának elfogadásához a fenntartó egyetértése szükséges.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**4/2023. sz. Képv. test. hat.**

A Kiskőrösi Óvodák Szervezeti és Működési Szabályzatának módosítása

**HATÁROZAT**

Kiskőrös Város Képviselő-testülete a Kiskőrösi Óvodák Szervezeti és Működési Szabályzatával a határozat mellékletében foglaltak szerint egyetért.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

„Rónaszéki Fürdő - előkészítési szakasz” tárgyban közbeszerzési eljárás LEZÁRÓ DÖNTÉS MEGHOZATALA ÉS ÚJ ELJÁRÁS elindításáról szóló döntés

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy Képviselő-testület a 103/2022. számú határozatával döntött a Rónaszéki Fürdő – előkészítési szakasz tárgyú közbeszerzési eljárás megindításáról. Az eljárás 2022. december 12. napján megindult, az ajánlattételi határidőn belül 2 db ajánlat érkezett. A bíráló bizottság megvizsgálta a beérkezett ajánlatokat. Egyik ajánlattevő sem tudott érvényes ajánlatot tenni különböző közbeszerzési eljárásjogi hibák merültek fel az anyagban, ezért az eljárást eredménytelennek javasolja. Erről, valamint az új közbeszerzési eljárás megindításáról a Képviselő-testületnek szükséges döntenie. A határozat-tervezet 2 pontban is tesz döntési javaslatot, egyrészt a korábbi eljárást lezáró döntés meghozatalára, másrészt az új eljárás megindítására vonatkozóan.

**Dr. Turán Csaba jegyző** elmondta, hogy a közbeszerzési törvény vonatkozó rendelkezései és Kiskőrös Város Önkormányzata Közbeszerzési Szabályzata alapján amennyiben a testület hozza az eljárást lezáró döntést, úgy név szerinti szavazás elrendelése szükséges.

További kérdés, hozzászólás nem volt, a polgármester szavazásra bocsátotta a határozat-tervezetet.

**Dr. Turán Csaba jegyző** felolvasta a képviselők nevét, akik igen/nem/tartózkodom válasszal szavaztak az előterjesztés elfogadásáról.

A Képviselő-testület 10 „igen” szavazattal az alábbi határozatot hozta:

**5/2023. sz. Képv. test. hat.**

„Rónaszéki Fürdő – előkészítési szakasz” tárgyban közbeszerzési eljárást lezáró döntés meghozatala és új eljárás elindításáról szóló döntés

**HATÁROZAT**

Kiskőrös Város Képviselő-testülete

1. a Kiskőrös Város Önkormányzata, mint Ajánlatkérő által indított „Rónaszéki Fürdő - előkészítési szakasz” (EKR azonosító: EKR001902972022) tárgyú eljárást eredménytelennek nyilvánítja.
2. a határozat mellékletét képező – döntés az eljárás eredményéről című dokumentum aláírásával - felkéri az eljárás felelős akkreditált közbeszerzési szaktanácsadóját a fentieknek megfelelő tartalmú összegezés megküldésére.
3. elfogadja, Kiskőrös Város Önkormányzata, mint ajánlatkérő, a „Rónaszéki Fürdő - előkészítési szakasz” tárgyban, tervezési szolgáltatás megrendelésére, a közbeszerzésekről szóló 2015. évi CXLIII. törvény Második Rész 81. § (1) bekezdés szerint, uniós eljárásrendben, nyílt közbeszerzési eljárásban a javasolt ajánlattételi felhívást és ajánlattételi dokumentációt.
4. egyetért a „Rónaszéki Fürdő - előkészítési szakasz” tárgyú közbeszerzési eljárás ismételt lefolytatásával.
5. felhatalmazza a Polgármestert, hogy a közbeszerzésekről szóló többször módosított 2015. évi CXLIII. törvény és Kiskőrös Város Önkormányzata Közbeszerzési Szabályzata alapján az eljárást megindítsa és a szükséges intézkedéseket megtegye.
6. felhatalmazza a Polgármestert, az eljárással kapcsolatosan valamennyi dokumentum aláírására.

**Felelős:** polgármester

**Határidő:** azonnal

*Melléklet az 5/2023. sz. Képv. test. határozathoz*

***Kiskőrös Város Önkormányzata:Rónaszéki Fürdő - előkészítési szakasz***

**DÖNTÉS AZ ELJÁRÁS EREDMÉNYÉRŐL**

Kiskőrös Város Önkormányzata**,** mint Ajánlatkérő által indított

**„*Rónaszéki Fürdő - előkészítési szakasz*”**

**(EKR azonosító:EKR001902972022)** tárgyú eljárásban

Ajánlatkérő képviselő-testületének tagjai, mint a közbeszerzési eljárás döntéshozói a bírálóbizottság javaslata alapján az alábbi döntéseket hozzák:

* **ARKER Stúdió Építésziroda Tervező és Tanácsadó Kft. ajánlatát a Kbt. 71. § (9) bekezdésének alkalmazása okán a Kbt. 73. § (1) bekezdés e) pontja értelmében érvénytelennek nyilvánítjuk, mivel nem felel meg az ajánlattételi felhívásban és a jogszabályokban meghatározott feltételeknek, mivel ajánlattevő az előírt értékelési szempontokra (szakemberek többlettapasztalata) vonatkozó megajánlásait ajánlatában alátámasztani nem tudta, az e tekintetben kibocsátott hiánypótlási felhívás után sem.**
* **TSPC Technical Supervision and Planning Consulting Hungary Kft.ésTSPC Mérnökiroda Korlátolt Felelősségű Társaság közös ajánlattevők ajánlatát a Kbt. 81. § (11) bekezdésének megsértése okán a Kbt. 73. § (1) bekezdés e) pontja szerint érvénytelennek nyilvánítjuk. Ajánlattevő a felolvasólapon tett megajánlását az ajánlattételi határidő lejárta után megváltoztatta, így ajánlati kötöttségét megsértette, ennek okán nem felel meg a jogszabályi követelményeknek.**
* **Az eljárást eredménytelennek nyilvánítjuk.**

Felkérjük az eljárás felelős akkreditált közbeszerzési szaktanácsadóját a fentieknek megfelelő tartalmú összegezés megküldésére.

Kiskőrös, 2023. január „...”

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Domonyi László  polgármester |

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_  Szedmák Tamás  alpolgármester | \_\_\_\_\_\_\_\_\_\_\_\_\_\_\_\_\_  Filus Tibor  képviselő | | |
| \_\_\_\_\_\_\_\_\_\_\_\_\_\_\_\_\_  Horváth János Endre  képviselő | | \_\_\_\_\_\_\_\_\_\_\_\_\_\_\_\_\_  Kudron Tamás  képviselő |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_  Markó Ferenc  képviselő | \_\_\_\_\_\_\_\_\_\_\_\_\_\_\_\_\_  Nikléczi Gábor  képviselő |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_  Pethő Attila  képviselő | \_\_\_\_\_\_\_\_\_\_\_\_\_\_\_\_\_  Pohankovics András  képviselő |
| \_\_\_\_\_\_\_\_\_\_\_\_\_\_\_\_\_  Szlovák Pál  képviselő | \_\_\_\_\_\_\_\_\_\_\_\_\_\_\_\_\_  Ungvári Ferenc  képviselő |

|  |
| --- |
| \_\_\_\_\_\_\_\_\_\_\_\_\_\_\_\_\_\_ |
| Gmoser István  képviselő |

*A szavazásról készült feljegyzés a jegyzőkönyvhöz csatolva.*

1. **napirend**

A KISKŐRÖS, RÁKÓCZI F. UTCA 106. SZÁM ALATtI INGATLAN ÉRTÉKESÍTÉSRE TÖRTÉNŐ KIJELÖLÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy az Önkormányzat kizárólagos tulajdonát és üzleti vagyonát képezi a Kiskőrös, Rákóczi F. utca 106. szám alatti 866 m2 alapterületű kivett közösségi ház, irodák, udvar rendeltetésű ingatlan (a továbbiakban: ingatlan). Az ingatlant az Önkormányzat jelenleg bérbeadás útján hasznosítja. Az ingatlan közfeladat ellátását nem szolgálja, közfeladat ellátását az Önkormányzat a későbbiek folyamán sem tervezi az ingatlanban megvalósítani. Az önkormányzati vagyonról szóló rendelet alapján ingatlant értékesíteni nyilvános versenytárgyalás útján, a Képviselő-testület általi kijelölést követően lehet. Szóbeli kiegészítésként elmondta, hogy a határozat-tervezet 2. pontja az alábbiak szerint módosult: felhatalmazza a polgármestert a versenytárgyalás kiírására és annak lefolytatására, azzal, hogy a versenytárgyalás induló összege 30.000.000,-Ft.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a módosított határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a módosított határozat-tervezetet.

A Képviselő-testület 10 „igen” szavazattal az alábbi határozatot hozta:

**6/2023. sz. Képv. test. hat.**

A Kiskőrös, Rákóczi F. utca 106. szám alatti ingatlan értékesítésre történő kijelölése

**HATÁROZAT**

A Képviselő-testület

1. Kiskőrös Város Önkormányzata forgalomképes üzleti vagyonát képező 202 hrsz-on nyilvántartott, természetben 6200 Kiskőrös, Rákóczi F. utca 106. szám alatti 866 m2 alapterületű kivett közösségi ház, irodák, udvar rendeltetésű ingatlant az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés a) pontja alapján értékesítésre jelöli ki.
2. felhatalmazza a polgármestert a versenytárgyalás kiírására és annak lefolytatására, azzal, hogy a versenytárgyalás induló összege 30.000.000,-Ft.

**Felelős:** polgármester

**Határidő:** értelemszerűen

1. **napirend**

KISKŐRÖS VÁROS TELEPÜLÉSRENDEZÉSI ESZKÖZEINEK EGYSZERŰSÍTETT ELJÁRÁS KERETÉBEN TÖRTÉNŐ MÓDOSÍTÁSÁT MEGHATÁROZÓ FŐÉPÍTÉSZI ÉS VÁROSTERVEZŐI FELJEGYZÉS JÓVÁHAGYÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte**Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Képviselő-testület a 65/2022. számú határozatával kezdeményezte Kiskőrös településrendezési eszközeinek módosítását. A határozat a Kiskőrösi Rónaszéki Fürdő átfogó fejlesztésével érintett területeket, kiemelt fejlesztési területté nyilvánította, valamint a Kormány a Budapest-Belgrád vasútvonal fejlesztését nemzetgazdasági szempontból kiemelt közlekedési infrastruktúra-beruházással összefüggő üggyé nyilvánította. Ezen két részterület a rendezési tervben egyszerűsített eljárás keretében kerül módosításra. A vonatkozó kormányrendelet alapján a település főépítésze és a településtervező a Képviselő-testületnek címzett feljegyzésben határozzák meg a Fürdő fejlesztésének és az új vasútállomás területi felhasználásának módosítását megalapozó vizsgálat és az alátámasztó javaslat tartalmi elemeit. A várostervező, Kiskőrös város településrendezési eszközeinek a Fürdő átfogó fejlesztésével érintett területeire és a vasútállomás tervezési területére vonatkozó módosítási dokumentációt készít. A dokumentáció elkészítésének alapját, a város főépítésze és a várostervező által, a Kormányrendeletben meghatározott, az egyes részterületekre releváns tartalmi elemeket tartalmazó főépítészi feljegyzés adja. A tervezési dokumentáció alapjául szolgáló főépítész feljegyzés jóváhagyása a Képviselő-testület hatásköre.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**7/2023. sz. Képv. test. hat.**

Kiskőrös város településrendezési eszközeinek egyszerűsített eljárás keretében történő módosítását meghatározó főépítészi és várostervezői feljegyzés jóváhagyása

**HATÁROZAT**

A Képviselő-testület, a településtervek tartalmáról, elkészítésének és elfogadásának rendjéről, valamint egyes településrendezésisajátosjogintézményekrőlszóló419/2021.(VII.15.)Korm.rendeletben foglaltak alapján - a határozat mellékleteszerinti -a Kiskőrösi Rónaszéki Fürdő átfogó fejlesztésével érintett területeket és a vasútállomást érintő településrendezési eszközök módosításához kapcsolódó megalapozó vizsgálat és alátámasztó javaslat tartalmáról szóló főépítészi és várostervezői feljegyzésben a kizárólag releváns munkarészek elkészítésévelegyetért.

**Felelős:**  polgármester

**Határidő:** azonnal

*Melléklet a 7/2023. sz. Képv. test. határozathoz*

Tisztelt Képviselő-testület!

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm.rendelet (a továbbiakban: Korm.rendelet) 7.§-a alapján Kiskőrös várostelepülésrendezési eszközeinek a Kiskőrösi Rónaszéki Fürdő átfogó fejlesztésével érintett területekre és a vasútállomás tervezési területre vonatkozó módosításához készülő megalapozó vizsgálat és alátámasztó javaslat készítésével kapcsolatban, a településrendezési feladat mértékét tekintve, a következőket határozzuk meg, illetve nyilatkozzuk:

FŐÉPÍTÉSZ ÉS TELEPÜLÉSTERVEZŐ FELJEGYZÉSE

KISKŐRÖS VÁROS

TELEPÜLÉSRENDEZÉSI ESZKÖZEINEK EGYSZERŰSÍTETT ELJÁRÁSBAN TÖRTÉNŐ MÓDOSÍTÁSÁHOZ

Jelen feljegyzés a Korm. rendelet 7. § (7) bekezdés b) pont előírás felhatalmazása alapján készült.

Kiskőrös város településszerkezeti tervéről szóló 95/2015. sz. Képv. test. határozatának és a helyi építési szabályzatáról és szabályozási tervéről szóló 18/2015. (IX.10.) önk. rendeletnek (a továbbiakban: Tre) a Kiskőrösi Rónaszéki Fürdő átfogó fejlesztésével érintett területekre és a vasútállomás területére vonatkozó módosításához a megalapozó vizsgálat és alátámasztó javaslatelkészítésével kapcsolatban, a településrendezési feladat méretét tekintve, a következőketnyilatkozzuk:

A megalapozó vizsgálata és alátámasztó javaslata a következő fejezeteket tartalmazza:

1. Tervezési terület és a kapcsolódó tervezési terület
2. Tervezési feladat
3. Vizsgálat és javaslat
4. Településszerkezeti tervi összefüggés
5. Hész módosítási igény
6. Szabályozási tervi érintettség
7. Tájrendezés, biológiai aktivitásérték számítás
8. Zöldfelületi rendszer
9. Közlekedési javaslat
10. Közművesítés és hírközlés
11. Épített környezet védelme, örökségvédelem
12. Környezeti hatások
13. Területrendezési tervekkel való összhang vizsgálata

A fel nem sorolt alfejezeteket nem szükséges elkészíteni.

A Korm.rendelet 7.§ (8) bekezdés alapján a feljegyzésben szereplő tartalom a tervezés során csak a tervezési feladat változása vagy a tervezési terület csökkenése miatt csökkenthető, ugyanakkora Korm.rendelet 7.§ (2) bekezdésben foglalt követelmények teljesülése érdekében, a tervező által a feljegyzés módosítása nélkül kiegészíthető.

Kelt:

Szabó János Koszorú Lajos

főépítész vezető településtervező TT/101-1346

1. **napirend**

LAKÁS BÉRBEADÁSA DR. MOHAMMAD PAKRAVAN RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Szociális ügyintéző.

**Domonyi László polgármester** az előterjesztés szóbeli ismertetésére felkérte **Losoncziné Romfa Erika szociális ügyintézőt.**

**Losoncziné Romfa Erika szociális ügyintéző** elmondta, hogy az Egészségügyi, Gyermekjóléti és Szociális Intézmény és Dr. Mohammad Pakravan fogorvos között a fogorvosi feladatok helyettesítéssel történő ellátására 2022. december 15. napján feladat-ellátási megállapodás jött létre. Dr. Mohammad Pakravan a helyettesítést heti 30 órában tudja biztosítani. A betegellátás 2023. január 1. napjától Kiskőrös Város Önkormányzata tulajdonában lévő 6200 Kiskőrös, Árpád utca 8. szám alatti rendelőben, a rendelőhelyiségben található műszerekkel történik. Dr. Mohammad Pakravan a Pécsi Tudományegyetem fogorvos osztatlan képzési szakán szerzett 2018. szeptember 15. napján okleveles fogorvos doktor szakképzettséget. A Magyar Orvosi Kamara tagja. Dr. Mohammad Pakravan fogszakorvos 2022. év december hónapjában kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára, mivel lakhatását jelenleg másképp nem tudja megoldani. A vonatkozó helyi rendelet értelmében a Képviselő-testületnek lehetősége van a város szakember-ellátottságának biztosítása érdekében az önkormányzat tulajdonát képező 6200 Kiskőrös, Árpád utca 1. IV. emelet 13. ajtószám alatti 59 m2 alapterületű összkomfortos lakás bérbeadására Dr. Mohammad Pakravan részére 2 éves időtartamra, de legfeljebb az Egészségügyi, Gyermekjóléti és Szociális Intézménnyel a fogorvosi feladatok helyettesítéssel történő ellátására megkötött szerződés időtartamára.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**8/2023. sz. Képv. test. hat.**

Lakás bérbeadása Dr. Mohammad Pakravan részére

**HATÁROZAT**

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/5/A/13 helyrajzi számon nyilvántartott, természetben Kiskőrös, Árpád utca 1. IV. emelet 13. ajtószám alatti 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tároló helyiségekből álló összkomfortos, 59 m2 alapterületű lakást bérbe adja Dr. Mohammad Pakravan 1126 Budapest, Márvány utca 33. szám alatti lakos részére 2 éves időtartamra, de legfeljebb az Egészségügyi, Gyermekjóléti és Szociális Intézménnyel a fogorvosi feladatok helyettesítéssel történő ellátására megkötött szerződés időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

**Felelős:** polgármester

**Határidő:** azonnal

*Melléklet a 8/2023.sz.Képv. test határozathoz*

## LAKÁSBÉRLETI SZERZŐDÉS

amely létrejött egyrészről **Kiskőrös Város Önkormányzata** (6200 Kiskőrös, Petőfi Sándor tér 1.) mint bérbeadó (a továbbiakban: **Bérbeadó)**, (KSH statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03), képviseli Domonyi László polgármester, másrészről **dr. Mohammad Pakravan** (születési neve: ………….., születési hely, idő: ……………………….) …………………………. szám alatti lakos, mint bérlő (továbbiakban: **Bérlő**) (a továbbiakban együttesen: **Szerződő Felek**) között az alulírott napon és helyen, az alábbi feltételek mellett:

Bérbeadó Kiskőrös Város Képviselő-testületének a ……/2023. *(………… per Kettőezer-huszonhárom)* számú döntése alapján bérbe adja, a Bérlő bérbe veszi a Bérbeadó üzleti vagyonát képező, Kiskőrös belterületi 2646/5/A/13 *(Kettőezer-hatszáznegyvenhat per Öt per A per Tizenhárom)* helyrajzi számon nyilvántartott 59 *(Ötvenkilenc)* négyzetméter alapterületű, természetben

**Kiskőrös, Árpád utca 1. IV. emelet 13. ajtószám**

alatt lévő 2 *(Kettő)* szoba, 1 *(Egy)* konyha, 1 *(Egy)* fürdőszoba, 1 *(Egy)* WC, 1 *(Egy)* éléskamra, 1 *(Egy)* közlekedő, 1 *(Egy)* tároló, helyiségekből álló összkomfortos lakást 2023. *(Kettőezer-huszonhárom)* év január hónap 09. *(Kilencedik)* napjától 2025. *(Kettőezer-huszonötödik)* évjanuár hónap 08. *(Nyolcadik)* napjáig 2 *(Kettő)* éves időtartamra, de legfeljebb az Egészségügyi, Gyermekjóléti és Szociális Intézménynél kötött fogorvosi feladatok helyettesítésére történő ellátására megkötött szerződés időtartamára.

1. **Jogok és kötelezettségek**
2. Bérlő a lakás használatáért előre, minden hónap 15. *(Tizenötödik)* napjáig az önkormányzat tulajdonában álló lakások és nem lakáscélú helyiségek bérletéről és elidegenítéséről szóló 5/2014. (III. 27.) önkormányzati rendeletében (a továbbiakban: Rendelet) meghatározott mindenkori lakbért köteles fizetni Bérbeadónak, Kiskőrös Város Önkormányzata Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként **252,-Ft, azaz Kettőszáz-ötvenkettő forint**, összesen havi **14.868 Ft, azaz Tizennégyezer-nyolszázhatvannyolc forint**. A Bérlő tudomásul veszi, hogy a lakbér összege jogszabály (Rendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 *(Tizenöt)* nappal megelőzően.
3. A bérlemény használatával együtt járó költségek a Bérlőt terhelik. Bérlő a bérleti díjon felül fizeti a lakás közüzemi díjait - villany, víz, hulladékszállítás -, a közös költséget, a lakásbiztosítás, valamint a bérlet tartama alatt esetleg felmerülő egyéb terheket (pl.: kommunális adó stb.). Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
4. Bérlő a közüzemi szolgáltatások, - villany, gáz, víz, hulladékszállítás -, közös költség lakásbiztosítás; valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. *(Tizenötödik)* és 20*. (Huszadik)* napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: hétfő: 8,00-12,00 óra, szerda 12,30-16,30 óra között) bemutatni. További elérhetőségek: e-mail: [szocialisigazgatas@kiskoros.hu](mailto:szocialisigazgatas@kiskoros.hu); telefon: 78/513-120/225-ös vagy a 06/20-413-01-67-es szám, telefax: 78/513-129-es szám. Bérlő hozzájárul, hogy Bérbeadó MVM Next Energiakereskedelmi Zrt. közüzemi szolgáltatótól a villamos-energia, a földgázszolgáltatás, valamint a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen.
5. A bérleti díj, vagy a bérlemény használatával együtt járó költségek a szerződés I/1. *Egy per Első)* pontjában foglalt határidőig történő meg nem fizetése, valamint a fizetést igazoló bizonylatok I/3. *(Egy per Harmadik)* pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 *(Nyolc)* napon belül nem tesz eleget, Bérbeadó 15 *(Tizenöt)* napon belül írásban felmondással élhet.
6. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.
7. Bérbeadó gondoskodik:
   1. az épület karbantartásáról,
   2. az épület központi berendezéseinek állandó üzemképes állapotáról,
   3. az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.
8. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.
9. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 *(Kettő)* hónapot meghaladó távollétét és annak időtartamát köteles írásban Bérbeadó részére bejelenteni. A 2 *(Kettő)* hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
10. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
11. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
12. A bérleményben háziállat nem tartható Bérbeadó előzetes írásbeli hozzájárulása nélkül.
13. A lakásbérleti szerződés megszűnik, ha:
    1. Szerződő Felek a szerződést közös megegyezéssel megszüntetik,
    2. a lakás megsemmisül,
    3. az arra jogosult felmond,
    4. Bérlő meghal és nincs a lakásbérleti jog folytatására jogosult személy,
    5. Bérlő a lakást elcseréli,
    6. Bérlőt Magyarország területéről kiutasították,
    7. Bérlő lakásbérleti jogviszonyát a bíróság megszünteti,
    8. Bérlő lakásbérleti jogviszonya hatósági határozat folytán megszűnik,
    9. a szerződésben foglalt határozott idő letelik, vagy feltétel bekövetkezik.
14. Bérbeadó részéről történő egyoldalú felmondással szűnik meg a szerződés, amennyiben
15. Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
16. Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
17. Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
18. Bérlő elmulasztja az őt terhelő karbantartási kötelezettséget,
19. Bérlő a lakást 2 *(Kettő)* hónapot meghaladó időre bejelentés és indokolás nélkül elhagyta,
20. Bérlő Bérbeadó írásos engedélye nélkül a bérleti szerződés 10. *(Tízedik)* pontjában megnevezetteken kívül más személyt befogad a bérleménybe,
21. Bérlő bármilyen jogcímen a bérlemény fekvése szerinti településen ingatlanhoz jut,
22. a lakás átalakításra, korszerűsítésre, lebontásra kerül,
23. Bérlő egyéb szerződésszegése esetén.
24. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 *(Tizenöt)* napon belül írásban felmondással élhet.
25. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 *(Nyolc)* napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 *(Nyolc)* napon belül írásban kell közölni.
26. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 *(Nyolc)* napon belül írásban kell közölni.
27. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
28. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
29. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
30. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
31. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
    * + a jogcím nélküli használat első 2 *(Kettő)* hónapjában a lakásra megállapított lakbérrel azonos összeg, ezt követően
      + további 10 *(Tíz)* hónapig annak kétszerese,
      + 1 *(Egy)* éven túl annak háromszorosa.
32. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor – kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
33. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár az 1993. évi LXXVIII. törvényben (a továbbiakban: Lakás tv.) szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
34. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
35. Az épületek energetikai jellemzőinek tanúsításáról szóló 176/2008. (VI. 30.) Korm. rendelet 1. § (3) bekezdés bb) pontja alapján az ingatlan HET-00482315 számú energetikai tanúsítványának másolata a lakásbérleti szerződés mellékletét képezi. A Hiteles Energetikai Tanúsítvány 2016. augusztus 29. napján készült.
36. Szerződésben nem szabályozott kérdésekben a Polgári Törvénykönyvről szóló 2013. évi V. törvény, a Lakás tv. valamint a Rendelet rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

**Kiskőrös, 2023. január**

**Kiskőrös Város Önkormányzata,**

**mint Bérbeadó képviseletében:**

**Domonyi László dr. Mohammad Pakravan**

**polgármester bérlő**

**Ellenjegyzem:**

**dr. Turán Csaba**

**jegyző**

1. **INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK**

**Domonyi László polgármester** értékelte a Petőfi szilvesztert. Ismertette a következő hetek programjait, azok legfontosabb jellemzőit. Megköszönte a részvételt, továbbá a segítők és szervezők munkáját.

**Filus Tibor képviselő** beszámolt az Ültess Fát Mozgalom Egyesület által végrehajtott fejlesztésről a Záportározó-tónál. Beszélt a Záportározó-tó körüli környezetről. Kérte a lakosság segítségét a Kőrisfa Óvoda parkosításában, amely szintén egy TESCO Global Zrt-vel történő együttműködés lenne. Elmondta a szavazás módját.

**Nikléczi Gábor képviselő** elmondta, hogy a Kiskőrösi Gazdakör Egyesület és Kiskőrös Város Önkormányzata szervezésében 2023. február 4-én ismét megrendezésre kerül a városi disznótor. Ismertette a fontosabb információkat. Megköszönte az önkormányzat segítségét.

**Domonyi László polgármester** a városi disznótorral kapcsolatosan érdeklődött az elkészült ételek vásárlási lehetőségéről.

**Nikléczi Gábor képviselő** válaszként elmondta, hogy lehetőség van a vásárlásra támogatói jegy ellenében.

További hozzászólás nem volt, így **Domonyi László polgármester** az ülést 15:00 órakor bezárta.

Kmf.

Domonyi László dr. Turán Csaba

polgármester jegyző